《虚舟斋诗为王深叔作》
宋代·饶节

人生一涉世，波澜渺无穷。凡儿似得计，兀兀自穷能。

惟有盛名下，颇招众嫉攻。开关或延敌，政使臧亦凶。

古人故不尔，山泉养正蒙。我非阮嗣宗，何时见阿戎。

濯濯春月柳，谡谡松下风。似闻未著冠，笔力百夫雄。

馀子窘不足，渠乃忌太丰。比从道人游，警悟世谛中。

试观名斋意，已见应世工。圣贤在方策，制行固不同。

惟有虚己游，万川同一东。此名可书绅，愿言谨厥终。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。